Bijelo Polje

Bijelo Polje je grad u opštini Bijelo Polje u Crnoj Gori. Prema popisu iz 2003. bilo je 15883 stanovnika (prema popisu iz 1991. bilo je 16586 stanovnika).

Geografski položaj
Bijelo Polje se nalazi u dolini koju preseca planinska reka Lim. Nekada je to zaista bilo polje, s proleća prekriveno cvetovima bele rade, cveta koji je i polju i tamošnjem naselju odredio ime – Bijelo Polje. To je i značenje turske reči Akovo za varoš, nekada poznatu stanicu Dubrovačkih karavana, koja se zvala Nikolj–pazar.

Od svih gradova na severu Crne Gore, Bijelo Polje ima najpovoljniji geografski položaj. Nalazi se na raskrsnici važnih puteva: na pruzi Beograd–Bar, na magistrali koja od Beograda vodi prema moru, dobre su veze Bijelog Polja i prema Pljevljima i Žabljaku, uz kanjon Tare, prema  Beranama, Plavu i Rožajama i dalje Ibarskom magistralom prema Srbiji.

Istorija

Arheološka istraživanja ubedljivo govore o postojanju naselja u ovom kraju još u dalekoj prošlosti. Bjelopoljski kraj bio je naseljen još u neolitu (5.000 do 3.000 godina prije n. e.). U selu Bijedići-Trnje, pronađenja je keramika koja pripada Vinčanskoj kulturi, mlađeg neolita. Međutim, u selo  Majstorovina kod Bijelog Polja, pronađena je kamena sjekira koja potiče iz neolita. Ostaci materijalne kulture pronađeni su i u selima Voljavac i Ostrelj   a potiču iz bronzanog doba (2.000 do 1.000 godina prije n. e.).  Dakle, u Voljavcu je pronađena  sjekira (čekić), a u Ostrelju je pronađena sjekira albansko-dalmatinskog tipa. Na osnovu pronađenih predmeta u samom gradu možemo tvrditi da su na području današnjeg Bijelog Polja postojale naseobine praistorijskog doba. Svakako, lokalitet Samograd koji je na pola puta Berana i Bijelog Polja posjeduje materijal iz sredine bronzanog doba i starijeg gvozdenog doba. U Rakonjama, jednom od prigradskih naselja, 1975. godine pronađena je glačana kamena sjekira, koja datira iz srednjeg bronzanog doba. Sve ovo dokazuje da je na ovom prostoru čovjek obitovao i u starijem gvozdenom dobu i da su to proizvodi ilirskih plemena čija je teritorija zahvatala i oblast Bijelog Polja.

Ostaci ilirsko–rimske kulture nađeni su na lokalitetu pored crkve Svete Bogorodice u Voljavcu. Takođe su pronađeni i tragovi kultnog mjesta u Zatonu, 15 km od Bijelog Polja i nadgrobni spomenici   u Dubovu.

Sudeći po arheološkim nalazima na samom području grada, moguće je govoriti o postojanju jedne rimske   naseobine na obali Lima, u neposrednoj blizini današnjeg centra Bijelog Polja. U naselju Pruška pronađen je bakarni rimski novčić cara Probusa iz druge polovine polovine 2. vijeka. Na lokalitetu latinskog groblja postojale su nadgrobne ploče iz vremena 2. do 3. vijeka n. e. Negdje pred Drugi svetski rat, otkriven je na ovom lokalitetu žrtvenik sa natpisom od čvrstog bijelog kamena, podignut rimskom božanstvu Herkulu. Ovaj žrtvenik se danas čuva u crkvi Svetog Nikole u Nikoljcu. Vjerovatno je na području Bijelog Polja u doba Rimljana postojao grad (Municipijum) sa određenom samoupravom.

U Bijelom Polju se nalazi Gimnazija Miloje Dobrašinović.

Demografija 
U naselju Bijelo Polje živi 11500 punoletnih stanovnika, a prosečna starost stanovništva iznosi 33,2 godina (32,2 kod muškaraca i 34,1 kod žena). U naselju ima 4244 domaćinstva, a prosečan broj članova po domaćinstvu je 3,74.

Stanovništvo u ovom naselju veoma je heterogeno.

Đalovića pećina 
Na području opštine Bijelo Polje postoji više od stotinu pećina i jama. Među njima je i jedna od najlepših na svetu, na zapadnom obodu Pešterske visoravni nedaleko od manastira Podvrh i sela Bistrica, a usečena je u krečnjački masiv Đalovića klisura. Po njoj je dobila ime, mada lokalno stanovništvo voli da je zove Pećina nad Vražijim firovima. Naime, ulaz se nalazi iznad Vražijih firova, stepenasto povezanih kotlastih udubljenja ispunjenih vodom.

Do sada je istraženo oko 17 km , a speleolozi procenjuju da ih u utrobi Peštera očekuje bar još 200 kilometara dubokih kanala. Sve je puno ukrasa, stalaktita, jezera i dvorana veličine fudbalskog igrališta. Tako je u dvorani “Katedrala” priroda izvajala stalagmit od 18 metara.

Od prostranog ulaza, put kroz pećinu vodi kroz negostoljubivi “Kanal sa jezerima”. Ovaj deo je prilično težak za savladavanje jer osim stalnih i periodičnih jezera ima dosta oštrih kosina i vertikala. Još uvek je erozivno aktivan i nema mnogo pećinskih ukrasa. Na “Kružnom toku”, u dvorani “Slavija”, može se preko “Prusikovog saliva” popeti na gornji nivo pećine. Kad se prođe “Bunar duhova”, desni smer vodi u splet kanala koji se zovu “Veliki” i “Mali lavirint”, dok levi prolaz otkriva očaravajuću dvoranu “Velikog crvenog saliva” i vodi u pet kilometara dug “Dugi kanal”. Na pojedinim mestima visina kanala dostiže čak 60 metara, što bi odgovaralo zgradi od 20 spratova. Posebnu pažnju zavređuju i delovi “Veliki brat”, “Dvorana zelenih jezera”, “Puževe galerije”, “Brijač”, kao i “Kristalna odaja” sa veoma lepim i retkim pećinskim sedimentima.

Slavni ljudi 
 Şakir Bayhan, leksikograf
 Dragomir Brajković, književnik
 Miodrag Bulatović, pisac,
 Rifat Burdžović - Tršo, narodni heroj
 Radomir Đalović, fudbaler
 Ilijas Dobardzić, lirik, pripovjedač
 Anto Drobnjak, bivši profesionalni fudbaler 
 Predrag Drobnjak, košarkaš
 Rasim Hadrović Polimski, slikar
 Duško Ivanović, košarkaški trener i pravnik
 Lenka Jurišević, narodni heroj
 Milutin Mima Karadžić, glumac
 Moamer Kasumović, glumac
 Redžep Kijametović, pisac, nastavnik i prosvetni inspektor
 Refik Kolić, folk pjevač
 Aleksije Lazović, slikar
 Simeon Lazović, slikar
 Katica Lješković - Janković, rukometašica
 Avdo Međedović, narodni pjevač i guslar
 Fuad Muzurović, bivši fudbaler i trener
 Nikola Peković, NBA košarkaš
 Damir "Dado" Polumenta, pjevač
 Sakib "Šako" Polumenta, folk pjevač
 Radivoje Rabrenović, crnogorski i jugoslovenski novinar
 Risto Ratković, pjesnik, dramski pisac i prvi Crnogorski romansijer
 Fadil Šabović, pjevač grupe Nervozni Poštar
 Blažo Šćepanović, pesnik
 Ćamil Sijarić, pisac
 Marko Vešović, književnik
 Vasilije Vuković, folk pjevač

Reference

Spoljašnje veze 

 Mape, aerodromi i vremenska situacija lokacija (Fallingrain)
 Satelitska mapa (Wikimapia)
 Plan naselja na mapi (Mapquest)
 Sajt opštine Bijelo Polje

 
Gradovi u Crnoj Gori
Opština Bijelo Polje